ക്രിസ്തുമതം സ്വീകരിക്കണമെന്ന് ആവശ്യപ്പെട്ട് യുവാവിന് ഭാര്യാ സഹോദരന്റെ ക്രൂരമര്ദ്ദനം സംഭവം തിരുവനന്തപുരത്ത് Man Brutally Attacked തിരുവനന്തപുരം: തിരുവനന്തപുരത്ത് ക്രിസ്തുമതം സ്വീകരിക്കണമെന്ന് ആവശ്യപ്പെട്ട് യുവാവിന് ഭാര്യാ സഹോദരന്റെ ക്രൂരമര്ദ്ദനം Man Brutally Attacked. ചിറയിന്കീഴ് സ്വദേശി മിഥുനാണ് മര്ദ്ദനമേറ്റത്. മിഥുനെ മര്ദ്ദിക്കുന്നതിന്റെ സിസിടിവി ദൃശ്യങ്ങള് പുറത്ത് സമൂഹ മാധ്യമങ്ങളില് പ്രചരിക്കുന്നുണ്ട്. മര്ദ്ദനത്തില് മിഥുന്റെ തലയ്ക്കും, നട്ടെല്ലിനും കാലുകള്ക്കും ഗുരുതരമായി പരുക്കേറ്റിട്ടുണ്ട്. സംഭവത്തില് ചിറയിന്കീഴ് പോലീസ് കേസെടുത്തു. പെണ്കുട്ടിയുടെ സഹോദരനാണ് മിഥുനെ ക്രൂരമായി മര്ദിച്ചത്. മിഥുനും ദീപ്തിയും ചിറയിന്കീഴ് സ്വദേശികളാണ്. 29ാം തീയതി വീട്ടുകാരുടെ സമ്മതമില്ലാതായിരുന്നു ഇവരുടെ വിവാഹം. ദീപ്തിയുടെ വീട്ടില് വിവാഹത്തോട് എതിര്പ്പുണ്ടായിരുന്നു. കുടുംബവുമായുള്ള പ്രശ്നങ്ങള് സംസാരിക്കാമെന്ന് പറഞ്ഞ് ഇക്കഴിഞ്ഞ ഞായറാഴ്ചയാണ് മിഥുനെ ദീപ്തിയുടെ സഹോദരന് ഡാനിഷ് വിളിച്ചുകൊണ്ട് പോകുന്നത്. തുടര്ന്ന് മിഥുനെ ക്രൂരമായി മര്ദിക്കുകയായിരുന്നു. ഡാനിഷ് നിലവില് ഒളിവിലാണ്. തമിഴ്നാട്ടിലേക്ക് മുങ്ങിയതായാണ് പോലീസ് നല്കുന്ന സൂചന. ദീപ്തി ക്രൈസ്തവ ലാറ്റിന് കത്തോലിക്ക് വിഭാഗമാണ്. മിഥുന് ഹൈന്ദവ വിഭാഗത്തില്പ്പെട്ടയാളാണ്. മിഥുന് മതം മാറി ക്രിസ്തുമതം സ്വീകരിക്കണമെന്നായിരുന്നു ദീപ്തിയുടെ സഹോദരന്റേയും ബന്ധുക്കളുടേയും ആവശ്യം. പിന്നാലെയാണ് ഡാനിഷും സുഹൃത്തുക്കളും ചേര്ന്ന് മിഥുനെ റോഡില്വെച്ച് മര്ദ്ദിക്കുന്നത്. ദീപ്തിയുടെ സഹോദരനൊപ്പം മറ്റ് മൂന്ന് പേര് കൂടി ഉണ്ടായിരുന്നു. ആദ്യം കൈകൊണ്ടും, പിന്നീട് വടി ഉപയോഗിച്ചും ക്രൂരമായി മര്ദ്ദിക്കുന്ന ദൃശ്യങ്ങളാണ് ഇപ്പോള് പുറത്തുവന്നിരിക്കുന്നത്.